**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

 За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацију следећих мера енергетске ефикасности

1. **замена спољних прозора и врата и других транспарентних елемената термичког омотача**

Ова мера се реализује на основу чланa 144. Закона о планирању и изградњи, није потребно прибављати акт надлежног органа.

1. **постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује на основу Решења о одобрењу извођења радова по чл.145. Закона о планирању и изградњи, а радови се изводе према Идејном пројекту (ИДП) и Елаборату енергетске ефикасности

1. **постављања термичке изолације испод кровног покривача или таванице**

Ова мера се реализује на основу Решења о одобрењу извођења радова по чл.145. Закона о планирању и изградњи ,а радови се изводе према Идејном пројекту (ИДП) и Елаборату енергетске ефикасности

1. **замене постојећег грејача простора на чврсто гориво (котао или пећ) ефикаснијим котлом на\_гас**

Ова мера се реализује на основу чланa 144. Закона о планирању и изградњи, није потребно прибављати акт надлежног органа, односно није потребна израда техничке документације

1. **замене постојећег грејача простора на чврсто гориво (котао или пећ) ефикаснијим котлом на биомасу**

Ова мера се реализује на основу чланa 144. Закона о планирању и изградњи, није потребно прибављати акт надлежног органа, односно није потребна израда техничке документације

1. **уградња топлотних пумпи**

Ова мера се реализује на основу Решења о одобрењу радова по чл.145. Закона о планирању и изградњи, а радови се изводе према Идејном пројекту (ИДП)

1. **замене постојеће или уградња нове цевне мреже, грејних тела и пратећег прибора.**

Уколико се у оквиру реализације ове мере врши замена постојеће цевне мреже, грејних тела и пратећег прибора, **није потребно прибављати акт надлежног органа**.

Уколико се у оквиру реализације ове мере уграђује нова цевна мрежа, грејна тела и

пратећи прибор, мера се реализује на основу **Решења о одобрењу за извођење радова**

а радови се изводе према **Идејном пројекту**.

1. **уградња соларних колектора у инсталацију за централну припрему потрошне топле воде.**

Ова мера се реализује на основу Решења о одобрењу радова по чл.145. Закона о планирању и изградњи, а радови се изводе према Идејном пројекту